เรียนถามคุณค่ะเนื่องจาก ดิฉันรุ้ตัวเองว่าเป็นโรคกระเพาะอาหารอยุ่ แต่ก้ไม่ได้ระวังเรื่องอาหารการกินด้วยค่ะ แต่ปัจจุบันก็ไมไ่ด้ทานยาอะไร พอมีอาการปวดก็จะซื้อยาลดกรดมาทาน แต่ทุกวันก็จะรัุสึกแน่นท้องอยุ่ตลอดเวลา กินไปนิดเดียวก็แน่นท้อง เหมือนอาหารไม่ย่อย บางวันก็จะจุกขึ้นมาที่คอ แน่นหน้าอก ไม่ทราบว่า เป็นอาการอันเนื่องมาจากโรคกระเพาะอากหารหรือ ว่า มีโรคอื่นแทรกซ้อนหรือไม่คะคุณ เพราะตอนนี้กังวลมากค่ะ
สวัสดีค่ะ อาการแน่นท้อง อาหารไม่ย่อย จุกคอ แน่นหน้าอก อาจเกิดจาก1.โรคกรดไหลย้อน มักจะมีอาการแสบร้อนกลางอกหรือแน่นหน้าอก หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ นอกจากนี้ ก็อาจมีอาการของโรคกระเพาะอาหารอักเสบร่วม คือ จุกแน่นลิ้นปี่ ท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป้นต้น2.โรคกระเพาะอาหารอักเสบ อาการคือจะปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้นในเบื้องต้น แนะนำให้ทานอาหารอ่อน ที่ย่อยง่าย ซึ่งอาหารประเภทแป้งจะย่อยง่ายกว่าเนื้อสัตว์ หากเป็นเนื้อสัตว์ เนื้อปลาและไก่ ก็จะย่อยง่ายกว่าเนื้อหมูและเนื้อวัว อาหารต้องรสไม่จัด และควรหลีกเลี่ยงอาหารที่มีไขมันสูงต่างๆ เช่น อาหารทอด ผัด ไม่ทานอาหารครั้งละปริมาณมาก และไม่ควรทานจนอิ่มเกินไป เคี้ยวช้าๆ ให้ละเอียด ก่อนกลืน และไม่ทานอาหารก่อนนอนภายใน 2 ชั่วโมง ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ทานยาที่อาจระคายเคืองต่อกระเพาะอาหาร เช่น ยาแก้ปวดประจำเดือน ปวดข้อ เป็นต้นหากอาการยังไม่บรรเทา อาจทานยาลดกรดชนิดต่างๆ เช่น ยาธาตุน้ำขาว ยาที่ยับยั้งการหลั่งกรด เช่น แรนิทิดีน (ranitidine) ยาโอเมพราโซล (omeprazole) ยาเพิ่มการเคลื่อนตัวของระบบทางเดินอาหาร ซึ่งช่วยให้อาหารเคลื่อนตัวออกจากกระเพาะอาหารเข้าสู่ลำไส้เล็กได้เร็วขึ้น เช่น ยาเมโทโคลพราไมด์ (metoclopramide) รวมถึงยาที่ช่วยย่อยอาหาร เช่น ไดเจสติน (digestin), มาเจสโต (magesto-F) หรือยาไซเมทิโคน (simethicone) เพื่อช่วยลดอาการแน่นท้องหลังทานอาหาร เป็นต้นแต่หากอาการยังไม่ดีขึ้น รุนแรงขึ้น หรือมีอาการอื่นๆ อีก เช่น เบื่ออาหาร มีน้ำหนักลดอย่างมีนัยสำคัญ ถ่ายอุจจาระมีสีดำ เป็นต้น ก็ควรไปพบแพทย์ค่ะ